Ordú na Cúirte Breithiúnais (an Séú Dlísheomra) an 1 Meán Fómhair 2022 (iarraidh ar réamhrialú ón Supremo Tribunal Administrativo - an Phortaingéil) – Pharol, SGPS, SA v Autoridade Tributária e Aduaneira
(Cás C-67/22)1
(Tarchur chun réamhrialú – Airteagal 99 de rialacha nós imeachta na Cúirte – Airteagail 63 agus 65 CFAE – Saorghluaiseacht chaipitil – Cáin ar ioncam daoine dlítheanacha – Díbhinní arna bhfáil ó chuideachta atá bunaithe i mBallstát na cuideachta is faighteoir – Díbhinní arna bhfáil ó chuideachta atá bunaithe i dtríú tír – Reachtaíocht náisiúnta atá ceaptha deireadh a chur le cánachas dúbailte – Difríocht sa chóir – Srian – Réasúnú – Éifeachtacht na maoirseachta cánach – Easpa oibleagáid chonarthach faisnéis chánach a nochtadh)
Teanga an cháis: an Phortaingéilis
An chúirt a rinne an tarchur
Supremo Tribunal Administrativo
Páirtithe sna príomhimeachtaí
Iarratasóir: Pharol, SGPS, SA
Cosantóir: Autoridade Tributária e Aduaneira
An chuid oibríochtúil
Ní mór Airteagail 63 agus 65 CFAE a léiriú sa chaoi nach gcuirtear cosc ar reachtaíocht náisiúnta atá ceaptha chun deireadh a chur le cánachas dúbailte eacnamaíoch ar dhíbhinní faoina bhféadfaidh cuideachta a chónaíonn sa Bhallstát lena mbaineann díbhinní a dháileann cuideachta chónaitheach eile uirthi a asbhaint óna brabúis inchánach, ach nach bhféadfaidh siad díbhinní arna ndáileadh ag cuideachta atá bunaithe i dtríú tír a asbhaint, ar an bhforas nach bhfuil aon oibleagáid chonarthach ar an gcuideachta sin faisnéis chánach a sholáthar don Bhallstát cánachais, i gcás ina bhfuil an asbhaint sin faoi réir an choinníll a bhaineann le dliteanas cánach na cuideachta a dhéanann an dáileadh sa tríú tír sin agus, toisc nach bhfuil aon oibleagáid chonarthach ann an fhaisnéis sin a chur ar fáil, nach féidir an fhaisnéis sin a fháil ón tír sin. Ní cheanglaítear ar Bhallstát deis a thabhairt don cháiníocóir féin fianaise a thabhairt ar aird lena léirítear go gcomhlíontar na coinníollacha is gá chun an asbhaint sin a fháil, i gcás nach féidir leis an mBallstát sin fírinneacht na fianaise sin a fhíorú, mar gheall ar an easpa oibleagáide conarthaí sin.
____________
1 Dáta an taiscthe: 02.02.2022